Blomtyd-lekkertes: Kom reis saam | Netwerk24
Al die goeie reën van die afgelope tyd voorspel 'n goeie jaar vir blomtyd in al die streke. Met al die ander aktiwiteite vir oud en jonk vir die dae wat die blomme nie wil gesig wys nie, is daar iets vir die hele gesin in al die blomstreke.
Maak seker jy reël 'n wegbreek om hierdie skouspel te beleef. Hier is 'n paar blomkyk-doendinge
Wees 'n toeris in jou eie land
Al die baie inperkings maak mense moeg om heeltyd by die huis te bly. Die blommetyd is die ideale verskoning om 'n bietjie uit te kom. Beplan nou jou reis.
Die Swartland is 'n juweel van 'n plek en beslis die moeite werd om te besoek. Daar is nie net blomme om te sien in die blomtyd nie, maar soveel meer vir jonk en oud.
Erfenisroete vat jou ver terug
* 'n Nuwe selfbegeleide toer is onlangs in Piketberg bekendgestel wat besoekers terugneem in tyd om die ryk geskiedenis van die dorp te ervaar.
* As jy meer wil leer oor die geskiedenis van Malmesbury, moet jy beslis op die Erfenistoer gaan.
Vertoef 'n bietjie in die Skiereiland
Veldblomme, kortnek-kameelperde, voëls en vele meer. Die Weskus-Skiereiland sluit 'n groot kusgebied in met dorpe soos Langebaan, Saldanha, Vredenburg, St. Helenabaai en binnelands, Hopefield.
Blomtyd in die Bergrivierstreek
Die Bergrivierstreek sluit plekke soos Piketberg, Porterville, Aurora en Velddrif in. Hier kan jy bederf word met plate blomme.
Goeie reën en sneeu laat die veld blom
Dit sneeu in die Cederberge, dit reën honde en katte in Namakwaland en die Clanwilliam-dam se water loop oor sy wal. Clanwilliam is juis die plek om blomme te gaan kyk.
Pluk die soet vrugte van Citrusdal
Die uitsig vanaf die Piekenierskloofpas is ongelooflik. Daar is 'n paar plekke op die pas waar jy vir 'n wyle kan stop om die panorama te geniet voordat jy by Citrusdal uitkom.
Die vermoede is beslis sterk dat die beeste, skape en bokke van Namakwaland nog meer as die toeriste na die blommeseisoen uitsien. Jy moet net 'n slag 'n boerbok in die blomme sien as jy hieroor twyfel.